Document ID: 32004D0693

KOMISSION PÄÄTÖS,
tehty 8 päivänä lokakuuta 2004,
päätöksen 2004/233/EY muuttamisesta eräille kotieläiminä pidetyille lihansyöjille annettavien raivotautirokotteiden tehokkuustarkastuksia tekemään valtuutettujen laboratorioiden luettelon osalta
(tiedoksiannettu numerolla K(2004) 3686)
(ETA:n kannalta merkityksellinen teksti)
(2004/693/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (1) ja erityisesti sen 3 artiklan,
sekä katsoo seuraavaa:
(1)
Neuvoston päätöksessä 2000/258/EY nimetään Nancyssa, Ranskassa toimiva AFSSA:n (Agence Française de Sécurité Sanitaire des Aliments de Nancy) laboratorio laitokseksi, joka on vastuussa raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta. Kyseisen päätöksen mukaan Nancyssa toimivan AFFSA-laboratorion on lisäksi toimitettava komissiolle luettelo yhteisön laboratorioista, jotka voidaan hyväksyä tekemään kyseisiä serologisia testejä. Nancyssa toimiva AFFSA-laboratorio siis toteuttaa vahvistetun pätevyystestimenettelyn laboratorioiden arvioimiseksi siltä osin, voidaanko ne hyväksyä tekemään serologisia testejä.
(2)
Laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia 4 päivänä maaliskuuta 2004 tehdyssä komission päätöksessä 2004/233/EY (2) vahvistetaan luettelo niistä jäsenvaltioissa toimivista laboratorioista, jotka on hyväksytty Nancyssa toimivan AFFSA-laboratorion tekemien pätevyystestien tulosten perusteella.
(3)
Nancyn AFFSA-laboratorio on päätöksen 2000/258/EY mukaisesti hyväksynyt kolme laboratoriota, jotka toimivat Alankomaissa, Portugalissa ja Puolassa.
(4)
Tämän vuoksi on aiheellista lisätä näiden kolmen laboratorion nimet päätöksen 2004/233/EY liitteessä vahvistettuun jäsenvaltioissa toimivien hyväksyttyjen laboratorioiden luetteloon.
(5)
Saksan pyynnöstä olisi lisäksi tehtävä tietyt muutokset kahden Saksassa toimivan laboratorion osoitetietoihin.
(6)
Slovenian pyynnöstä olisi myös muutettava kyseisessä jäsenvaltiossa toimivan taudinmäärityksiä tekevän laboratorion nimeä.
(7)
Päätöstä 2004/233/EY olisi tämän vuoksi muutettava vastaavasti.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/233/EY liite I tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä lokakuuta 2004.

Labels: 7
3
0
6
18